cyanic-selkie/wikianc huggingface dataset:
AVN balva
AVN balva (en) ir ASV žurnāla AVN (Adult Video News) balva, ko piešķir par sasniegumiem pornofilmu veidošanā.
Vēsture
Žurnāls AVN pirmo reizi "AVN balvas" pasniegšanas ceremoniju rīkoja 1984. gada februārī. Mūsdienās ceremonija norisinās janvāra sākumā, Lasvegasā, ikgadējās AVN Adult Entertainment Expo izstādē.
Lai filmu izvirzītu "AVN balvas" nominācijai, tās relīzei jānotiek laika posmā no 1. oktobra, divus gadus pirms ceremonijas, līdz ceremonijas gada 30. septembrim, kā arī filmu jāpārdod vismaz desmit vairumtirdzniecības vai simts mazumtirdzniecības vietās līdz ceremonijas gada 30. septembrim.
Kopumā ir ap simts dažādām nominācijām, no kurām daļa ir specifiskas pornogrāfijas žanram, savukārt pārējās, tieši tādas pašas kā citas kino balvu nominācijas: "Labākais operators", "Labākais skaņu režisors" utt. "AVN balvu" neoficiāli dēvē par pornofilmu "Oskaru".
Nominācijas geju pornofilmām bija "AVN balvu" sastāvdaļa no 1986. līdz 1998. gadam. Bet nemitīgā nomināciju skaita palielināšanās dēļ 1999. gadā tika izveidota atsevišķa ikgadēja kino balvu ceremonija GayVN Awards, kas veltīta vienīgi geju pornofilmām.
Nice Guys Finish Last
Nice Guys Finish Last ir amerikāņu poproka grupas Green Day singls no viņu studijas albuma Nimrod. Singls tika izdots sadarbībā ar ierakstu kompāniju Reprise Records.
Emils Heskijs
Emils Heskijs (en; dzimis Lesterā, Anglijā) ir bijušais angļu futbolists, spēlē uzbrucēja pozīcijā, bijis Anglijas futbola izlases dalībnieks.
Karjeru uzsāka dzimtās pilsētas klubā Leicester City 1995. gadā. 2000. gadā viņu par 11 miljoniem sterliņu mārciņu aizmainīja uz Liverpool vienību. Šī kluba sastāvā viņš izcīnīja vairākas uzvaras, tai skaitā 2001. gada FA kausā. Pēc tam 2004. gadā viņu aizmainīja uz Birmingham City, 2006. gadā — Wigan Athletic—, taču kopš 2009. gadā E. Heskijs pārstāv Aston Villa klubu.
Sasniegumi
Leicester City
Liverpool
Individuālie sasniegumi
Pāvels Davidovs
Pāvels Davidovs (dzimis ) ir bijušais Latvijas futbola vārtsargs.
JavaServer Pages
JavaServer Pages ir servera puses Java tehnoloģija, kas ļauj izveidot dinamiski ģenerētas tīmekļa lapas HTML, XML vai citā formātā. Arhitektoniski JSP var skatīt kā Java servleta augsta līmeņa abstrakciju. Tehnoloģiju izstrādājusi Sun Microsystems 1990. gadu beigās.
JSP ļauj statiskā tīmekļa lapā iekļaut Java kodu vai EL formātā rakstītus fragmentus. Kad tīmekļa klients pieprasa lapu, to JSP Servlet Engine apstrādā un izveido servleta pirmkodu, kas ir Java klase. Tad to kompilē Java baitkodā, kuru izpilda Java Virtual Machine. Nākamreiz, kad lietotājs pieprasa šo pašu lapu, tiek palaists iepriekš nokompilētais kods. Tādējādi pirmoreiz lapa veras lēnāk, bet nākamās reizes ātrāk. Ja pirmkods tiek mainīts, tad to no jauna kompilē. JSP pirmkods var arī tikt uzreiz interpretēts, netērējot laiku kompilēšanai, kas ir izdevīgi izstrādes laikā.
Piemērs
JSP pirmkoda fragments:
Izveidotais servlets:
Čārlijs Sargents
1997. gadā viņš tika apcietināts par antisemītiskas literatūras izplatīšanu. 1998. gadā viņš saņēma mūža ieslodzījumu par C18 biedra Krisa Kastela slepkavību 1997. gadā.
Ingrīda Circene
Ingrīda Circene (dzimusi Rīgā) ir latviešu ārste un politiķe, pārstāv partiju "Vienotība" (iepriekš "Jaunais laiks"). Bijusi Latvijas Republikas veselības ministre vairākās valdībās un vairāku Saeimas sasaukumu deputāte. Šobrīd darbojas 14. Saeimā.
Dzīvesgājums
1975. gadā I. Circene beigusi Rīgas 4. vidusskolu, bet 1981. gadā — Rīgas Medicīnas institūtu (RMI).
Mācoties RMI, strādājusi arī slimnīcā "Linezers" un Rīgas Ātrās palīdzības stacijā. 1981. gadā sākusi strādāt Aizputē par ginekoloģi. 1993. gadā I. Circene kļuva par Aizputes galveno ārsti, bet pēc 5 gadiem par Liepājas rajona galveno ārsti — viņas pārraudzībā bija poliklīnika, slimnīcas ginekoloģiskā un ķirurģiskā nodaļa, dzemdību nams un bērnu slimnīca.
Politiskā darbība
Ingrīda Circene trīs reizes bijusi ievēlēta Aizputes pilsētas domē. 2002. gadā iestājusies partijā "Jaunais laiks" un ievēlēta 8. Saeimā, kur bijusi Cilvēktiesību un sabiedrisko lietu komisijas priekšsēdētāja. Eiropas Padomes Parlamentārās Asamblejas Latvijas delegācijas pārstāve kopš. Pēc Āra Audera demisijas kļuvusi par veselības ministri Einara Repšes valdībā, amatu ieņēma no līdz. Pēc valdības demisijas atjaunoja Saeimas deputāta mandātu.
2006. gadā ievēlēta 9. Saeimā, darbojās Saeimas Cilvēktiesību un sabiedrisko lietu komisijā un Saimnieciskajā komisijā. 2009. gadā kandidēja Eiropas Parlamenta vēlēšanās, bet netika ievēlēta. 2010. gadā ievēlēta 10. Saeimā no apvienības "Vienotība" saraksta.
2014. gada 9. martā LTV1 raidījumā "de Facto" tika demonstrēts senāk uzņemts videosižets, kurā I. Circene sola mediķiem 10% algas palielinājumu un piemaksas, kā arī intervijas ar mediķiem, kuri apgalvoja, ka minēto algas palielinājumu nav saņēmuši. Intervēta no jauna, I. Circene mēģināja noliegt, ka solījusi algas palielinājumu. 2014. gada jūlijā pēc ilgstošām veselības problēmām, kā arī mediķu protestiem pret ministri, I. Circene, par iemeslu minot politisku spiedienu, iesniedza demisijas rakstu valdības vadītājai L. Straujumai, kas to pieņēma.
2022. gadā I. CIrcene kandidēja 14. Saeimas vēlēšanās no apvienības "Jaunā Vienotība", taču netika ievēlēta. Gada beigās viņa ieņēma vietu 14. Saeimā uz laiku, kamēr partijas biedrs Arvils Ašeradens darbojas kā ministrs Krišjāņa Kariņa valdībā.
Šķidro kristālu displejs
Šķidro kristālu displejs jeb LCD (en) ir plakano displeju tehnoloģija. Šie displeji ir ļoti populāri, tos visbiežāk izmanto monitoros un dažādās pārnēsājamās ierīcēs, piemēram, portatīvajos datoros, mobilajos telefonos, digitālajos pulksteņos un plaukstdatoros to mazā enerģijas patēriņa dēļ. Šķidro kristālu ekrāni pamatojas uz šķidro kristālu spēju griezt gaismas polarizācijas plakni. Gaismas polarizācijas plaknes griešana ir atkarīga no šķidro kristālu šūnai pieliktā sprieguma.
Darbības princips
LCD (šķidro kristālu displejs) sastāv no šķidrā kristāla molekulu kārtas, kas atrodas starp diviem stikliem ar caurspīdīgiem elektrodiem un diviem perpendikulāri novietotiem polarizējošajiem filtriem. Ja starp filtriem nebūtu šķidrā kristāla slāņa, displeja šūnas būtu necaurspīdīgas. Šķidrā kristāla molekulas starp filtriem izkārtojas spirālveidīgi un polarizē caur tām plūstošo gaismu. Līdz ar to filtri neaiztur gaismu, ko polarizējušas molekulas. Sprieguma pievadīšana caurspīdīgajiem elektrodiem liek šķidrā kristāla molekulām virzīties paralēli elektriskajam laukam, izjaucot spirālisko struktūru un samazinot gaismas polarizāciju. Kad šķidrie kristāli ir pilnīgi nesagriezti, otrais polarizācijas filtrs nobloķē gaismu, kas spīd tiem cauri. Pikselis netiek izgaismots. Kontrolējot šķidrā kristāla molekulu pagriezienu, gaisma caur tām tiek laista dažādos daudzumos, attiecīgi izgaismojot pikseli. Krāsainajos LCD displejos katrs pikselis ir sadalīts trīs daļās jeb subpikseļos sarkanā, zaļā un zilā krāsā ar attiecīgajiem filtriem. Neatkarīgi kontrolējot katru subpikseli, var iegūt miljoniem pikseļa krāsu. Līdzīga metode tiek izmantota arī vecākajos CRT displejos.
Pasīvās un aktīvās matrices displeji
Digitālajos pulksteņos, kabatas kalkulatoros un vecākos monitoros tiek izmantota pasīvās matrices tehnoloģija (STN vai DSTN). Šiem displejiem ir visai vājš kontrasts un lēns attēla atbildes laiks. Augstas izšķirtspējas LCD displejos, piemēram, televizoros vai datoru monitoros tiek izmantota aktīvās matrices tehnoloģija (TFT), kurā katram pikselim ir savs atsevišķs tranzistors. Aktīvās matrices displeji ir daudz spožāki, asāki un ar ātrāku atbildes laiku nekā pasīvās matrices displeji.
Ziepju burbulis
Ziepju burbuļi ir ļoti plānas ziepju ūdens kārtiņas, kas veido sfēras ar zaigojošu virsmu. Ziepju burbuļi parasti eksistē tikai īsu brīdi un beidz pastāvēt, kad nonāk saskarē ar citiem objektiem vai arī iekšējais virsmas spraigums tos saplēš. Ar ziepju burbuļiem parasti spēlējas bērni, bet arī dažādos priekšnesumos, kuri domāti pieaugušo izklaidei, tie tiek izmantoti kā šova elementi. Ziepju burbuļu izpēte palīdz zinātniekiem atrisināt dažādas matemātiskas problēmas, kā arī telpas izpētē.
Virsmas spraigums un forma
Ziepju burbuļi var eksistēt tikai tāpēc, ka šķidruma (parasti ūdens) virsmas slānim piemīt virsmas spraigums. Līdz ar to ziepju burbuļa slānis uzvedas kā elastīga loksne. Lai gan burbuļus var veidot no tīra šķidruma, parasti tam piejauc, piemēram, ziepes, lai burbuļi būtu stabilāki. Parasti sabiedrībā valda nepareizs priekšstats, ka ziepes nodrošina ūdens virsmas spraigumu. Patiesībā ziepes darbojas pretēji, samazinot ūdens virsmas spraigumu aptuveni par vienu trešdaļu. Ziepes nepadara ziepju burbuļus izturīgākus, bet gan tikai nostabilizē. Šis process ir pazīstams kā Marangoni efekts. Kad ziepju plēvīte tiek nostiepta, tad ziepju koncentrācija uz virsmas samazinās, kas savukārt palielina virsmas spraigumu. Tādā veidā ziepes padara izturīgākas burbuļa vājās daļas un nodrošina, lai burbuļi neizplestos lielāki. Papildus ziepes nodrošina lēnāku šķidruma iztvaikošanu, kas ļauj ziepju burbuļiem ilgāk eksistēt, lai gan šis efekts ir samērā mazs.
Sensation
Sensation ir Nīderlandē radies iekštelpu deju mūzikas pasākums, kas ik gadu notiek Amsterdam ArenA stadionā. Pēc katra aizvadītā pasākuma tiek izdoti CD/DVD dubultdiski kas to atspoguļo un singls, ko sauc par Himnu.
Vēsture
Amsterdam ArenA laukumā notika pirmais pasākums ar nosaukumu "Sensation", kas pulcēja 20 000 cilvēku. Tolaik nebija ne galvenās skatuves arēnas pašā vidū, ne arī noteikta apģērba. Tāpat nebija arī iedalījumu uz "mainstage" un "clubstage" iedalījuma, tā vietā visa arēna tika sadalīta trijos deju laukumos. notika otrais "Sensation" festivāls. Tas bija pirmais "Sensation White" un tajā visiem bija jāģērbjas baltās drēbēs. 2002. gadā notika pirmais "Sensation Black". Tajā visiem bija jāģērbjas melnās drēbēs.
2005. gadā "Sensation White" pirmoreiz notika ārpus Nīderlandes — Sportpaleis laukumā Antverpenē, Beļģijā un Veltins Arena stadionā Gelzenkirhenē, Vācijā. Neskatoties uz plašo kritiku, ka "Sensation" līdz ar izplatīšanos ir zaudējis savu unikālo tēlu un šarmu, ID&T neatteicās no plāniem padarīt "Sensation" par globālu deju mūzikas pasākumu. 2006. gadā "Sensation White" pasākuma ietvaros notika DJ Tiёsto īpašais priekšnesums, kas veltīts tam, lai cilvēki pieverš uzmanību narkomānijas un AIDS problēmām. Šajā gadā ID&T izveidoja "Sensation International", kas sāka rīkot "Sensation White" pasaules turnejas šovus, kas līdzīgi Amsterdamas pasākumiem. 2007. gadā tika atcelti daudzi "Sensation White" festivāli, tostarp plānotais pasākums Estadio Algavre Faro stadionā Portugalē, kas būtu visu laiku lielākais "Sensation White" pasākums.
Sensation White
Sensation White pasākumā visiem ir jāģērbjas baltā. Vienīgi apavi drīkst būt citā krāsā. Kopš pasākuma pirmsākumiem 2001. gadā festivāla moto ir "Be a part of the night — dress in white!" (Esi daļa no nakts — ģērbies baltā!) Katru gadu pasākums Amsterdamā pulcē ap 40 000 cilvēku un parasti notiek pirmajā jūlija sestdienā.
Sensation White ir piedalījušies tādi dīdžeji kā ATB, Armins van Bīrens, Derens Emersons, Dāvids Geta, Ēriks E, Ēriks Morillo, Ferijs Korstens, Marko V, Pols van Daiks, Johans Gīlens, Zanders Klainenbergs, Stīvs Andželo, DJ Tiësto, Fedde Le Grand, Mason, Fēliks Da Housekats, Laidback Luke un Tocadisco.
Sensation Black
Sensation Black pasākumā visiem ir jābūt ģērbtiem melnā. Pasākums vienmēr notiek jūlija otrās nedēļas nogalē. Tajā tiek spēlēta "smagāka" mūzika nekā Sensation White.
Ievērojami dīdžeji, kas spēlējuši Sensation Black pasākumos ir Angerfist, Kriss Lībings, Deepack, DJ Darkraver, DJ Lady Dana, DJ Luna, DJ Marcel Woods, DJ Outblast, DJ Pavo, DJ Zany, DJ Promo, DJ The Prophet, DJ Tom Harding, Yoji Biomehanika, DJ Yves De Ruyter, Mauro Pikoto and Maikls de Hejs.
Antans Kavaļausks
Antans Kavaļausks (lt; dzimis Viļņā) ir bijušais lietuviešu basketbolists, spēlēja centra un spēka uzbrucēja pozīcijās, Lietuvas basketbola izlases dalībnieks. Karjeras pēdējās sezonās pārstāvēja Lietuvas klubu Kauņas "Žalgiris". Spēlējis arī Rīgas VEF, kura sastāvā divas reizes kļuvis par Latvijas Basketbola līgas čempionu.
Karjera
Profesionāļa karjeru uzsācis 2007. gadā, kad vienu sezonu aizvadīja Grieķijas klubā Atēnu "Panionios". Arī nākamo sezonu spēlēja Grieķijā, šoreiz Kavala kluba sastāvā. 2009.—2010. gada sezonā A. Kavaļausks bija Itālijas kluba Juvecaserta Basket spēlētājs, savukārt 2010.—2011. gada sezonā — Società Veroli Basket.
2011. gadā parakstīja līgumu ar Latvijas klubu Rīgas VEF. Tā sastāvā 2012. gada pavasarī kļuva par LBL čempionu. Turpināja spēlēt VEF sastāvā arī nākamajā sezonā, vēlreiz uzvarot LBL un sekmīgi nospēlējot Eiropas kausa izcīņā. Pēc šīs sezonas A. Kavaļausks pārgāja uz Spānijas basketbola līgas klubu Bilbao "Bizkaia Basket", kur spēlēja kopā ar bijušo komandas biedru VEF sastāvā Dairi Bertānu. 2014. gada vasarā pievienojās Lietuvas klubam Viļņas "Lietuvos rytas", tādējādi pirmo reizi pārstāvot savas valsts klubu komandu. 2016. gadā pārgājis uz vadošo Lietuvas komandu Kauņas "Žalgiris".
2019. gada vasarā beidza profesionālā basketbola karjeru.
Nacionālā izlase
Spēlējis Lietuvas junioru izlasē. Lietuvas pieaugušo basketbola izlasē debitēja tikai 2012. gadā, kad komanda izjuta gara auguma spēlētāju deficītu. Nelielā konkurencē A. Kavaļauskam izdevās izcīnīt tiesības pārstāvēt Lietuvas izlasi, kur komanda ieņēma astoto vietu. Kopā ar Lietuvas izlasi izcīnīja sudraba medaļas 2015. gada Eiropas čempionātā.
Emisārs
Emisārs (no la — 'sūtītais') ir valsts vai politiskas organizācijas pārstāvis, kas nosūtīts uz citu valsti dažādu uzdevumu (tai skaitā slepenu) izpildei. Lielākoties emisāra misijai nav oficiāls raksturs. Parasti emisārs pārbauda dažādu personu nostāju, sagatavo pamatu turpmākajai darbībai.
Peldēšana 2008. gada vasaras olimpiskajās spēlēs — 400 metri brīvajā stilā sievietēm
Sacīkstes 400 metru peldēšanā brīvajā stilā sievietēm notika 10. un 11. augustā. Sacīkstēm kvalificējās 42 sportistes. Zelta medaļu izcīnija Lielbritānijas peldētāja Rebeka Adlingtone.
Priekšsacīkstes
Priekšsacīkstes notika 6 grupās. 8 labāko rezultātu uzstādītājas kvalificējās finālam.
Māris Eltermanis
Māris Eltermanis (dzimis, Rīgā) ir Latvijas futbola vārtsargs, kurš šobrīd spēlē Fk Kruoja sastāvā.
Kastuļinas pagasts
Kastuļinas pagasts ir viena no Krāslavas novada administratīvajām teritorijām tās ziemeļos. Robežojas ar sava novada un Grāveru un Andrupenes pagastiem, Rēzeknes novada Pušas un Feimaņu pagastiem un Preiļu novada Aglonas un Rušonas pagastiem. Pagasta centrs ir Priežmalē.
Upes
Moleneica, Randovka.
Ezeri
Baltais ezers, Čornoje, Deņevas ezers, Dubuļu ezers, Geraņimovas Ildzs, Gluhoje, Gluhoje, Glušaks, Idaņa, Ižuņa, Jegorovas ezers, Koškinas ezers, Kustarka, Kustaru ezers, Lapsiņka, Lubaņecs, Ļaķaļa, Meiruļa ezers, Mušas ezers, Okras ezers, Pertoška, Pisiņa ezers, Plautiņka, Rušons, Sausās Priedes ezers, Sladkoje, Tālais ezers, Tuvais ezers, Ustobnīks.
Vēsture
1945. gadā Kapiņu pagastā izveidoja Kastuļinas ciema padomi. 1954. gadā Kastuļinas ciemam pievienoja Butkanu ciemu, 1979. gadā - daļu likvidētā Jaunokras ciema. 1990. gadā ciemu reorganizēja par pagastu. 2009. gadā pagastu kā administratīvo teritoriju iekļāva Aglonas novadā. 2021. gadā Kastuļinas pagastu iekļāva Krāslavas novadā.
Nāves ēnā
"Nāves ēnā" var būt:
1957. gads Latvijā
Šajā lapā ir apkopoti 1957. gada notikumi Latvijas teritorijā. Tā atradās PSRS sastāvā kā Latvijas PSR.
Taizeme
Taizemes Karaliste ir valsts Āzijas dienvidos. Tā robežojas ar Laosu un Kambodžu austrumos, Taizemes līci un Malaiziju dienvidos, Andamanu jūru un Mjanmu rietumos.
Taizeme atrodas Indoķīnas pussalā, tās galvaspilsēta Bangkoka ir viena no lielākajām pilsētām Dienvidaustrumu Āzijā. Izplatīta reliģija Taizemē ir budisms. Musonu vēji no okeāna vasarā atnes daudz nokrišņu. Piemērotais klimats un augsne ļauj audzēt un eksportēt daudz rīsu. Taizemē ir attīstīta tūrisma industrija.
Vēsture
Taizeme tika izveidota 13. gadsimtā. Taizemes karaliste ir saglabājusi savu neatkarību gandrīz visu pastāvēšanas laiku. Līdz 1949. gada 11. maijam šo valsti sauca par Siāmu.
2013. gadā sākās protesti pret valdību. 2014. gada 7. maijā Taizemes konstitucionālā tiesa atvaļināja premjerministri Jinglaku Čīnnāvatu. Viņas vietā par premjerministru kļuva Nivathāmrongs Būnsongpājsāns. 20. maijā armija pasludināja valstī karastāvokli, pamatojot to ar ieilgušiem pret valdību vērstajiem nemieriem. 22. maijā veikts valsts apvērsums, un varu pārņēma Nacionālās drošības aizsardzības komiteja ar ģenerāli Prajutu Čānočhā priekšgalā. 21. augustā parlaments par premjerministru iecēla Prajutu Čānočhā.
Penicilīni
Penicilīni (la — 'ota'; no Penicillium ģints pelējuma sēnītēm ar otveida formu) ir antibiotikas, ko iegūst no pelējumsēnēm vai sintezē mākslīgi. Penicilīni ir sarežģīti heterocikliskie savienojumi, kuru pamatā ir bicikliska sēru un slāpekli saturoša struktūra, kas satur tiazolidīna ciklu. Ķīmiski tie ir 6-aminopenicilānskābes atvasinājumi un pieder pie bēta-laktāmu grupas antibiotikām (bēta-laktāma struktūra penicilīna molekulā ir slāpekli saturošais kvadrātveida gredzens ar ketogrupu). Pirmais iegūtais penicilīns ir benzilpenicilīns jeb G penicilīns, ko bieži sauc vienkārši par penicilīnu. Penicilīni ir diezgan nestabili savienojumi, kuri, it īpaši šķīdumu veidā, ātri sašķeļas skābju, sārmu, smago metālu sāļu, etilspirta, kā arī temperatūras un Saules gaismas iedarbībā. Tā kā penicilīni ir organiskas skābes, tie var veidot sāļus ar organiskām vai neorganiskām bāzēm. Ūdenī mazšķīstošajiem penicilīna sāļiem piemīt ilgstošāka iedarbība.
Vēsture
Penicilīnu pirmais izdalīja angļu farmakologs Aleksandrs Flemings 1928. gadā no pelējumsēnītes  Penicillium notatum kultūras. Tā bija pirmā atklātā dabiskā antibiotika. Atklājums tika izdarīts nejauši - ar šo zaļo pelējumu inficētā zeltaino stafilokoku kultūrā ap pelējuma kolonijām stafilokoki neauga. Flemings pierādīja, ka stafilokokus un citas grampozitīvās baktērijas nomāc kāda sēnīšu izdalīta viela un nosauca to par penicilīnu. Penicilīna preparāts, ko izdevās iegūt Flemingam, nebija ķīmiski tīrs un medicīnā praktiski nebija izmantojams. Otrā pasaules kara laikā efektīvi pretmikrobu līdzekļi kļuva ļoti aktuāli, tādēļ tika izstrādātas rūpnieciskas penicilīna iegūšanas un attīrīšanas metodes (pilnīgi tīru benzilpenicilīnu ieguva 1940. gadā). Par penicilīna un tā ārstnieciskās iedarbības atklāšanu un izpēti Aleksandram Flemingam, kā arī angļu bakteriologam Hovardam Florijam un bioķīmiķim Ernstam Čeinam 1945. gadā tika piešķirta Nobela prēmija fizioloģijā un medicīnā.
Iedarbības mehānisms
Penicilīnu baktericīdā darbība pamatojas uz peptidoglikāna (baktēriju šūnapvalku pamatsastāvdaļas) sintēzes nomākšanu, kas izraisa baktēriju šūnapvalku sairšanu un to bojāeju. Tā kā augstāko dzīvnieku un cilvēka šūnapvalkos peptidoglikāna nav, penicilīni tiem ir maztoksiski (tomēr dažiem cilvēkiem novērojama alerģiska reakcija pret penicilīniem). Daudzām mikrobu grupām ar laiku izveidojas rezistence pret penicilīniem, tādēļ tie kļūst mazefektīvi. Penicilīnrezistentās baktērijas izstrādā īpašu fermentu — penicilāzi (bēta-laktamāzi), kas noārda penicilīnu, pirms tas paspēj bloķēt peptidoglikāna biosintēzes reakcijas baktērijas šūnā. Rezistences dēļ penicilīna grupas antibiotikas mēdz lietot kopā ar bēta-laktamāzes inhibējošām vielām (klavulānskābi, sulbaktāmu, tazobaktāmu), kurām pašām par sevi pretmikrobu aktivitāte nepiemīt. Ir arī cits penicilīna rezistences rašanās mehānisms — baktērijas izmaina peptidoglikāna sintēzei nepieciešamo fermentu struktūru un penicilīns vairs nespēj šos fermentus inaktivēt.
Vilhelms Kanariss
Vilhelms Francis Kanariss ( — ) bija Vācijas admirālis, Abvēra, Vācijas militārās izlūkošanas dienesta, vadītājs no 1935. līdz 1944. gadam un Vācijas pretošanās kustības dalībnieks.
Dzimis bagātu rūpnieku ģimenē. 1905. gadā iestājās Impērijas flotē (Kaiserliche Marine). Pirmā pasaules kara laikā dienēja uz vieglā kreisera SMS Dresden. 1915. gadā krita gūstā Robinsona Krūzo salā, kad pēc kaujas ar britu kuģiem komanda SMS Dresden nogremdēja. Augustā izbēga no gūsta un spēja atgriezties Vācijā. Kara turpmākajā gaitā komandēja zemūdeni Vidusjūrā.
Pēc kara iesaistījās brīvkorpusos. Bijis iesaistīts Rozas Luksemburgas nogalināšanā. Vēlāk atkal iesaistījās kara flotes (Reichsmarine) darbā, kādu laiku komandējot bruņukuģi SMS Schlesien. 1933. gadā, pēc Ādolfa Hitlera nākšanas pie varas, tika iecelts par Abvēra komandieri.
Iesākumā būdams Hitlera atbalstītājs, ap 1938. gadu Kanariss sapratis, ka esošais kurss ved uz katastrofu. Kanariss, pulcējot ap sevi pret nacistiem kritiski noskaņotus virsniekus un uzturot kontaktus ar britu izlūkdienstu MI6, centās vājināt Hitlera varu. 1944. gada februārī Hitlers Kanarisu atcēla no amata, par Abvēra priekšnieku ieceļot Valteru Šellenbergu. Dažas nedēļas vēlāk Kanarisam tika piemērots mājas arests, un viņš nespēja aktīvi piedalīties 20. jūlija sazvērestībā. Pēc sazvērestības sakāves Kanariss tika notiesāts uz nāvi un 1945. gada 9. aprīlī nogalināts kopā ar Dītrihu Bonhēferu un citiem režīma pretiniekiem.
Metro
Metro jeb metropolitēns ir pazemes dzelzceļa sistēma pilsētas teritorijā ar augstu kapacitāti un biežumu, kā arī no pārējās transporta sistēmas atdalītām sliedēm. Metro sistēma parasti tiek celta ļoti blīvi apdzīvotās teritorijās, lai atvieglotu citu transporta veidu plūsmu. Tas sastāv no apakšzemes tuneļiem, kuros ierīkoti sliežu ceļi, pasažieru stacijām un pārejām, kā arī apkalpes tuneļiem un būvēm. Metro tiek izmantoti īpaši elektriskie vilcieni. Metro līnijas var iziet arī virszemē, kur nav apbūvētu teritoriju, vai arī iet pa viaduktiem vai tiltiem virs ielu līmeņa. Metro enerģiju iegūst pa speciālu trešo sliedi, dažiem metro vilcieniem ir arī pantogrāfs, līdz ar to enerģija tiek saņemta pa elektrības vadiem.
Pasaulē vecākā un arī lielākā metro sistēma ir Londonā, kur tā tika atklāta 1863. gadā. Kopā metro ir 162 pilsētās, kur to sliežu kopgarums pārsniedz 8000 kilometrus, bet staciju skaits — 7000. Pašlaik metro sistēma tiek būvēta vēl 25 pilsētās.
Labākā animācijas filma (Amerikas Kinoakadēmijas balva)
Kinoakadēmijas balva "Labākā animācijas filma" jeb "Oskara" balva labākajai animācijas filmai tiek pasniegta katru gadu, sākot ar 74. Kinoakadēmijas balvu pasniegšanas ceremoniju, kurā tika apbalvotas 2001. gadā iznākušās filmas. Balvu parasti pasniedz cilvēkam, kas bijis visvairāk iesaistīts filmas tapšanā. Tas var būt filmas producents vai režisors, vai abi. Sākot ar 86. Kinoakadēmijas balvas ceremoniju 2014. gadā, balvu pasniedz producentam un vienam vai diviem režisoriem. Animācijas filmas var nominēt arī citās kategorijās. Tomēr tas iepriekš notika reti, un tikai vienu reizi animācijas filma tika nominēta kā labākā filma — "Skaistule un briesmonis" (Beauty and the Beast, 1991).
Metro
Metro vēsture
Pirmais metro tika ierīkots 1863. gadā Londonā. Tas savienoja Pedingtona staciju ar pilsētas centrā esošo Feringtonas ielu. Šis dzelzceļs atradās seklā tunelī, kas tika izrakts ar tranšeju, bet vēlāk pārsegts. Pirmo metro vilka tvaika lokomotīve, līdz ar to brauciens bija diezgan nepatīkams piedūmotā gaisa dēļ. Bet tik un tā brauciens ar metro bija ātrāks un patīkamāks, nekā pa ielām.
Metro veidi
Metro līnijas tiek veidotas vairākos veidos.
Labākā animācijas filma (Amerikas Kinoakadēmijas balva)
Šīs nominācijas ieviešana pārsvarā izpelnījās uzslavas, jo lielākas uzmanības pievēršana animācijas filmām pozitīvi ietekmē šo filmu ražošanu un popularitāti. Tomēr daži animācijas filmu nozares darbinieki un animācijas filmu fani kritizē šo balvu, jo, viņuprāt, tas neļauj animācijas filmām iegūt balvu, kā labākajai filmai vispār. Taču ASV Kinoakadēmijas noteikumos nav noteikts aizliegums animācijas filmu nominēt arī kā labāko filmu.
Metro
Metro bez mašīnista
Parasti metro vilcienu vada mašīnists. Viņš uzmana metro gaitu, ātrumu, regulē apstāšanos stacijās, regulē pasažieru iekāpšanu un izkāpšanu stacijās. Taču dažās pilsētās ir sastopams metro bez mašīnista. Šādi metro ir automatizēti. Visi metro brauc vienādā ātrumā, to kustību netraucē nedz lēnie kravas vilcieni, nedz ekspreši, tāpēc visus vilcienus vada datorizētā kontroles sistēma. Metro bez mašīnistiem ripo Vašingtonā, Kopenhāgenā un vairākās citās pilsētās, galvenokārt ASV. Šajā ziņā unikāla ir Nirnbergas pilsēta Vācijā - tajā 2008. gada jūnija vidū tika atklāta pilnīgi automatizētā metro sistēma. Tas nozīmē, ka Nirnbergā nevienu metro vairs nevadīs mašīnists. Nirnberga šajā ziņā ir pirmā pasaulē.
Labākā animācijas filma (Amerikas Kinoakadēmijas balva)
Labāko animācijas filmu studijas
Dažas animācijas studijas ir veidojušas vairākas no filmām, kas ieguvušas Amerikas Kinoakadēmijas balvu šajā kategorijā "Labākā animācijas filma". Studijas, kuru filmas nominētas un apbalvotas visbiežāk:
Metro
Metro Latvijā
Divdesmitā gadsimta astoņdesmitajos gados metro sistēmu bija plānots celt arī Rīgā, bet tas izsauca ievērojamu pretestību: piemēram, 1988. gada 27. aprīlī Arkādijas parkā notika protesta akcija pret metro celtniecību, kurā piedalījās aptuveni 10 000 cilvēku. Tika plānotas trīs līnijas:
Harare
Harare (en) ir Zimbabves galvaspilsēta un lielākā pilsēta. Tās iedzīvotāju skaits ir 1,6 miljoni, bet kopā ar citām pilsētām tās tuvumā — 2,8 miljoni. Līdz 1982. gadam pilsētas nosaukums bija Solsberija (Salisbury).
Inversija (meteoroloģija)
Inversija ir anomālas kaut kāda parametra izmaiņas atmosfērā atkarībā no augstuma. Parasti tas attiecas uz temperatūras inversiju, t.i. gaisa temperatūras paaugstināšanos atmosfēras augstākos slāņos — gaisa temperatūra kilometra augstumā virs zemes ir augstāka nekā pie zemes.
Izšķir divus inversijas tipus:
Temperatūras inversija ir šķērslis gaisa vertikālai pārvietošanai un bieži vien inversijas laikā veidojas dūmaka, migla, smogs, mākoņi, mirāžas u.c. Inversija ir arī atkarīga no apkārtnes reljefa. Piemēram, virs lielām pilsētām, kuras atrodas kalnu ielejās, bieži veidojas smogs. Visstiprākās inversijas parasti novērojamas Sibīrijas austrumos un Antarktīdā ziemas periodā.
Artjoms Gončars
Artjoms Gončars (dzimis ) ir Latvijas krievu izcelsmes futbolists, spēlē aizsarga un pussarga pozīcijās. Dzimis Ventspilī.
Turku lira
Turku lira (turku: Türk lirası, osmaņu turku: تورك ليراسي) līdz 2005. gadam bija naudas vienība Osmaņu impērijā, bet vēlāk - Turcijā. To nomainīja tagadējā Turcijas oficiālā naudas vienība Jaunā Turcijas lira.
Lira (turku: lira, osmaņu turku: ليرا) tika ieviesta 1844. gadā, kad agrākā naudas vienība kurušs (turku: kuruş, osmaņu turku: غروش) tika pakārtots lirai kā tās viena simtdaļa. Līdztekus lirām un kurušiem tika lietotas arī paras (turku: para, osmaņu turku: پاره) un viens kurušs bija 40 paras. Līdz 1930. gadiem turku naudas zīmēs tika lietota arābu rakstība. Rietumos kurušus sauca par piastriem, bet liras par livre (no franču val.).
Frankēšanas mašīna
Frankēšanas mašīna ir ierīce, kuru izmanto liela daudzuma nosūtāmās korespondences frankēšanai jeb apzīmogošanai marku līmēšanas vietā. Galvenais frankēšanas mašīnas uzdevums ir marķēt aploksni ar sūtītāja nosaukumu un atpakaļadresi, logotipu, kalendāra zīmogu vai pastmarku. Frankēšanas mašīnas sniegtās priekšrocības ir atkarīgas no piedāvātajiem modeļiem.
Gaborone
Gaborone ir Botsvānas galvaspilsēta un valsts lielākā pilsēta. 2011. gadā pilsētā dzīvoja 232 tūkstoši iedzīvotāju. Tās aglomerācijā dzīvoja 422 tūkstoši iedzīvotāju. Gaborone atrodas Botsvānas dienvidaustrumos, aptuveni 15 km uz ziemeļiem no robežas ar Dienvidāfriku.
Ģeogrāfija
Gaborone atrodas 983 m augstumā virs jūras līmeņa. Janvāra vidējā temperatūra +27 °C, bet jūlija +14 °C. Lielāko daļu no gada Gaboronē ir saulains laiks. Nokrišņu daudzums sasniedz vidēji tikai 526 mm gadā. Pēc Kepena klimata klasifikācijas Gaboronē valda pustuksneša klimats.
Pilsēta izstiepta ziemeļu-dienvidu virzienā gar dzelzceļa līniju.
Sadraudzības pilsētas
Gaborones sadraudzības pilsētas ir :
Labākā animācijas īsfilma (Amerikas Kinoakadēmijas balva)
Kinoakadēmijas balva "Labākā animācijas īsfilma" jeb "Oskara" balva labākajai animācijas īsfilmai tiek pasniegta katru gadu kopš 1931. gada. Volts Disnejs saņēma 12 no saviem 22 "Oskariem" tieši šajā nominācijā.
Džons Terijs
Džons Džordžs Terijs (en; dzimis ) ir bijušais angļu futbolists, spēlēja centra aizsarga pozīcijā. Pašlaik (2021. gadā) Terijs ir Anglijas Premjerlīgas kluba Aston Villa trenera asistents.
Biogrāfija
Karjeru uzsācis 1998. gadā Chelsea vienībā, 2000. gadā tika izīrēts Nottingham Forest klubam. Viņš ir visu laiku veiksmīgākais Chelsea vienības kapteinis. Kopš 2004. gada, kamēr viņš ir kapteinis, klubs ir izcīnījis trīs Premjerlīgas čempionu titulus (2004–05, 2005–06, 2009–10), trīs FA kausus (2007, 2009, 2010), vēl 2000. gadā klubs izcīnīja šo balvu ar Dž. Teriju sastāvā, taču tajā laikā viņš nebija kluba kapteinis, kā arī divus Līgas kausus. Dž. Terijs ir viens no pieciem visvairāk spēles Chelsea sastāvā aizvadījušajiem spēlētājiem (vairāk nekā 450 spēles).
2007. gadā viņš kļuva par pirmo FA kausa izcīņas čempionu, kura finālspēle tikusi aizvadīta jaunajā Vemblija stadionā, kā arī viņš kļuva par pirmo vārtu autoru Anglijas izlases sastāvā Vemblija stadionā. Viņš guva vārtus pret Brazīlijas izlasi.
Anglijas izlases sastāvā futbolists debitēja 2003. gadā. Laika posmā no 2006. līdz 2010. gadam un no 2011. gada marta līdz 2012. gada februārim viņš bija izlases kapteinis. Izlases sastāvā piedalījies 2004 un 2012. gada Eiropas čempionātā, kā arī 2006. un 2010. gada FIFA Pasaules kausa finālturnīrā.
Sasniegumi
Chelsea
Individuālie sasniegumi
Šķeltovas pagasts
Šķeltovas pagasts ir viena no Krāslavas novada administratīvajām teritorijām. Robežojas ar sava novada Grāveru un Izvaltas pagastiem, Augšdaugavas novada Ambeļu pagastu, kā arī Preiļu novada Aglonas pagastu. Pagasta centrs ir Šķeltovā.
Ezeri
Aksenovas ezers, Foļvarkas ezers, Karašu ezers, Meļderu ezers, Peipiņu ezers, Raudiņu ezers, Čertoks, Šķeltovas ezers.
Vēsture
1945. gadā Izvaltas pagastā izveidoja Šķeltovas ciema padomi. 1950. gadā Šķeltovas ciemam pievienoja Peipiņu ciemu, 1954. gadā - Staškeviču ciemu. 1960. gadā Šķeltovas ciema kolhoza "Vienība" teritoriju pievieno Veiguļu ciemam, 1961. gadā kolhoza "Cīņa" teritoriju - Izvaltas ciemam. 1968. gadā pievieno Grāveru ciema Mičurina kolhoza teritoriju. 1990. gadā ciemu reorganizēja par pagastu. 2009. gadā pagastu kā administratīvo teritoriju iekļāva Aglonas novadā. 2021. gadā Aglonas novadu sadalīja - Aglonas pagastu iekļāva Preiļu novadā, savukārt Škeltovas, Grāveru un Kastuļinas pagastus iekļāva Krāslavas novadā.
Grūpija
Grūpija (no angļu valodas groupie — ‘grupas [meitene] ’) ir persona, kas meklē emocionālu un seksuālu intimitāti ar mūziķi vai citu slavenību. Vārds "grūpija" ir atvasināts no vārda mūzikas grupas, bet vārds tiek lietots arī plašākā nozīmē, jo īpaši ikdienas sarunā.
Kazulīši
Kazulīši ir apdzīvota vieta Augšdaugavas novada Višķu pagastā. Atrodas pie Daugavpils — Rēzeknes šosejas.
Kazulīšos ir krusts, kas veltīs Dievmātei. Vietējie ļaudis uzskata, ka krustam ir vismaz simts gadus veca vēsture.
Apledojums
Ļoti stiprs apledojums bijis Krievijas dienvidrietumos 1892. gada oktobrī. 20. un 21. oktobrī stipro ziemeļu un ziemeļaustrumu vēju ietekmē gaiss un augsne ievērojami atdzisa, bet jau 22. oktobra rītā pūta dienvidu vējš un sniga sniegs, kurš ik pa laikam pārgāja uz parasto un uz ledaino lietu. Augsne, koku zari un lapas pārklājās ar ledus kārtu.
Laumanis
Laumanis (de; sieviešu dzimtē Laumane) ir vācu cilmes uzvārds. Cilvēki ar šo uzvārdu:
Kiršteins
Kiršteins (de; sieviešu dzimtē Kiršteine/Kiršteina) ir vācu cilmes uzvārds. Cilvēki ar šo uzvārdu:
Braunava pie Innas
Vēsture
Kā apdzīvota vieta vēstures avotos pirmo reizi minēta ap 810. gadu, bet pilsētas tiesības ieguvusi 1260. gadā, kas to padara par vienu no vecākajām Austrijas pilsētām. Šeit atradās cietoksnis un nozīmīgs tirdzniecības atbalsta punkts. Pa Innas upi notikās aktīva kuģošana.
Braunava pie Innas dažādos laikos atradusies dažādu valstu rokās. Līdz 1779. gadam tā atradās Bavārijas sastāvā, bet tad nokļuva Austrijas rokās. Laika posmā no 1809. līdz 1816. gadam tā atkal nokļuva Bavārijas rokās, tomēr pēc tam atkal nokļuva Austrijas sastāvā un pēc tam vairs nemainot valsts piederību.
1889. gada 20. aprīlī šeit piedzima Ādolfs Hitlers, kura ģimene no šīs pilsētas aizbrauca prom jau 1894. gadā. 1989. gadā pie ēkas ieejas, kur piedzima Hitlers, pēc tā brīža pilsētas mēra iniciatīvas tika novietots memoriālais akmens, lai godinot Otrā pasaules kara upurus.
Pilsēta šodien
Braunavā pie Innas atrodas dažādu nozaru uzņēmumi, tostarp, elektronikas, metālapstrādes, kokapstrādes un stikla ražošanas uzņēmumi. Šī pilsēta ir lielākā Austrijas alumīnija apstrādātāja. Pilsētā ir apskatāma 15. gadsimtā celta baznīca, kuras torņa smaile ir 99 m augsta. Tā ir trešā augstākā Austrijā. Šeit ir atrodami arī vairāki pilsētas vēstures muzeji. Braunavas pie Innas futbola komanda S.V. Braunau ir Austrijas 1. divīzijas dalībniece.
Persijas onagrs
Persijas onagrs (Equus hemionus onager) ir Āzijas savvaļas ēzeļu (Equus hemionus) viena no pasugām. Kādreiz Persijas onagri lielos baros dzīvoja un pārvietojās pa Irānas centrālās un dienvidu daļas tuksnešiem un pustuksnešiem. Mūsdienās savvaļā ir saglabajušies tikai daži simti dzīvnieku, kas dzīvo vienā no diviem onagru rezervātiem Irānā. Diemžēl arī šajās aizsargātajās teritorijās tos medī malumednieki.
Vēsture
Āzijā onagru medības ir bijušas tradicionālas kopš seniem laikiem. Ir saglabājušās rakstiskas liecības par onagru medībām Asīrijā no 650. gada pirms mūsu ēras. Medniekiem bija jābūt ļoti prasmīgiem, tā kā onagrs ir ļoti ātrs dzīvnieks. Tie tika medīti gaļai, un to gaļu arābi ēd vēl šodien. Onagru kumeļi tika gūstīti, lai tos audzinātu kā jājamēzeļus. Tomēr tikai attīstoties ieročiem un pārvietošanās tehnikai, kad cilvēks sāka medīt onagrus, pārvietojoties džipos un šaujot ar moderniem ieročiem, Persijas onagrs kļuva mazskaitlīgs savos dzimtajos tuksnešos.
Izskats un īpašības
Persijas onagra proporcijas un garās ausis ir tipiskas ēzeļu izskatam. To apspalvojums uz vēdera un kājām ir gaišā smilšu krāsā, reizēm ar rūsganu nokrāsu, pats ķermenis un kakls ir tumšāk bēšs, pa mugurkaulu pāri ķermenim stiepjas tumši brūna svītra. Persijas onagriem ir īsas, stāvas, tumšas krēpes. To astes ir diezgan īsas ar nelielu pušķīti galā. Tipisks Persijas onagra augstums skaustā ir 1,20-1,25 m, svars 200-260 kg.
Uzvedība
Persijas onagri dzīvo karstajos Irānas tuksnešos, kur vasarā temperatūra var sasniegt 49 °C. Onagriem ir jābūt ļoti izturīgiem un pieticīgiem, lai izdzīvotu šādā vidē. Persijas onagri parasti uzturas jebkura ūdens rezervuāra tuvumā, cik ilgi vien iespējams. Tie ēd viszemāko zāli un vissīkākos augus, kādus var atrast, Persijas onagri ēd pat sāļo augsni vienu pašu. Zinātnieki ir novērojuši, ka onagri, ar nagiem sperot, salauž kokus, lai tiktu klāt koku mīkstākajai šķiedrai, tie izrok tuksnesī bedres līdz pat 60 cm dziļumā, lai tiktu pie ūdens.
World of Warcraft spēlējamās rases un klases
Spēlē World of Warcraft spēlētājam pieejamas trīspadsmit rases un vienpadsmit klases. Rases ir sadalītas divos savstarpēji naidīgos grupējumos — pie Alianses pieder cilvēki, nakts elfi, gnomi, rūķi, draneji un vorgeni, bet pie Ordas — troļļi, taureni, orki, nemirušie, asins elfi un goblini. Paplašinājumā World of Warcraft: Mists of Pandaria spēlei tika pievienota jauna — trīspadsmitā rase, kura ir neitrāla. Tās pārstāvji var izvēlēties, pie kura no grupējumiem pievienoties. Katrai rasei ir pieejamas noteiktas klases, kuras var nebūt pieejamas citām rasēm.
Cilvēks (Human)
Cilvēki apdzīvo Azerotas austrumu daļu. Kopš Liesmojošā leģiona uzbrukuma caur Tumšo portālu cilvēki ir iesaistīti asiņainā karā ar orkiem, pēc zaudējuma Pirmajā karā, kurā tika nogalināts viņu karalis un nopostīta galvaspilsēta, cilvēki bija spiesti atkāpties uz Lordaeronu, kur septiņas cilvēku tautas kopā ar elfiem, rūķiem un gnomiem izveidoja Aliansi. Drīz pēc Alianses izveidošanas sākās Otrais karš, kurā Alianse uzvarēja Ordu un aizvēra Tumšo portālu, un nogalināja vairumu atlikušo orku. Orkiem izdevās atvērt portālu vēlreiz, tomēr tas atkal tika aizvērts un cilvēki piecpadsmit gadus dzīvoja mierā. Alianse sāka šķelties, tāpēc, ka Lordaeronai uzbruka nemirušie un orku vadonim Trallam kopā ar grupu citu orku izdevās izmukt no gūsta, Alianse nespēja pretoties un sākās Trešais karš.
Gnoms (Gnome)
Ģeniālie gnomi ir tehnoloģijas meistari. Agrāk tie apdzīvoja Gnomeregānu, taču tagad tie dzīvo kopā ar rūķiem Aironfordžā un sadarbojas ar Aliansi. Otrajā karā gnomi Aliansei palīdzēja, būvējot zemūdenes un lidmašīnas, kas Aliansei palīdzēja uzvarēt Ordu, taču tādēļ nespēja atgūt savu galvaspilsētu. Cataclysm paplašinājumu pakā gnomi jau ir daļēji atguvuši Gnomeregānu. Pēc dabas gnomi ir izslavēti kā diezgan ekscentriskas būtnes.
Nakts elfs (Night elf)
Nakts elfi ir gara auguma, ar neparastu matu krāsu un spīdošām acīm. Pēc Trešā kara nakts elfi zaudēja savu nemirstību, jo karā, lai apturētu Liesmojošo leģionu, tika iznīcināts Pasaules koks (Nordrassils). Nakts elfu druīdi mēģināja izgatavot jaunu Pasaules koku (Teldrassils), taču viņu mēģinājums izgāzās, jo jaunais koks izraisīja vājprātu un agresivitāti ikvienā, kas tam tuvojās, taču nakts elfi ir spējuši ierīkot tur mājas, kur tie dzīvo pašlaik.
Rūķis (Dwarf)
Aironfordžas rūķi ir sena humanoīdu rase, kas dzīvo zem Kazmodana sniegotajām galotnēm. Rūķi vienmēr ir bijuši cieši cilvēku sabiedrotie, un tie izceļās gan cīņā, gan stāstu stāstīšanā. Rūķiem ir īpašas spējas atrast dažādas apslēptas bagātības.
Dranejs (Draenei)
Viņu kultūras plaukumā Sardžerass vērsās pie trim viņu rases valdniekiem: Kildžeidena, Arkimonda un Velena. Sardžerass bija pārtsteigts par viņu sasniegumiem un piedāvāja tiem sniegt vēl vairāk varas un zināšanu apmaiņā pret to lojalitāti viņam. Ar pareģošanas spējām apveltītais Velens redzēja vīziju, kura parādīja viņam, kas notiktu, ja valdnieki piekristu Sardžerasa vilinošajam aicinājumam. Viņš par to runāja ar Kildžeidenu un Arkimondu, bet viņi tomēr piekrita pasauļu iznīcinātāja aicinājumam. Tā radās Liesmojošais leģions.
Pēc šī notikuma viņu apgaismoja kāds nārs, kurš Velenam paskaidroja, ka nāri ir radīti, lai apturētu Liesmojošo Leģionu, tādēļ nārs piedāvāja Velenu un visiem līdzīgi domājošiem eredāriem nokļūt drošībā. Eredāri pameta Argusu ar Ošugunu (dimensionālais kuģis - dimants). Viņi apciemoja neskaitāmas planētas. Kildžeidens pavēlēja Talgātam iznīcināt dranejus (pametuši Argusu tie sevi pārdēvēja par dranejiem, kas ereduna valodā nozīmē "izsūtītie"), taču tajā pašā laikā nāri apdāvināja dranejus vēlreiz. Reiz viņi atrada Dranoru ("izsūtīto patvērums"), kur tie dzīvoja 25 000 gadu, kuru laikā tie sadraudzējās ar neskaitāmajiem orku klaniem. Pēc 25 000 gadiem, kurus tie pavadīja drošībā Dranorā Talgāts atrada dranejus un paziņoja par to Kildžeidenam.
Taču Kildžeidenu visvairāk fascinēja orki, kurus tas ar sava protežē, Guldāna palīdzību drīz vien korumpēja. Drīz vien orki, bijušie draneju draugi kļuva par viņu ļaunākajiem ienaidniekiem. Orki karā pret dranejiem nogalināja 80% draneju un daļa no viņiem kļuva kroplīgāki, jo tos ietekmēja dēmoniskās enerģijas. Draneji paslēpās purvainajā Zangarmaršā, līdz tie pavisam nesen pameta to, jo asins elfi, kuri atklājuši Vētras pils (Vētras pils ir liels dimensionāls kuģis) varu. Šo notikumu izmantoja draneji, lai vienu no pils spārniem, kurš (Eksodaru) pakļautu savā varā, taču asins elfi paspēja sabojāt "spārna" dzinēju un kosmosa kuģis nogāzās Azerotā, uz kādas salas Kalimdoras ziemeļrietumu krastā. Tur viņi savāca visus resursus un visus izdzīvojušos no traģiskās katastrofas un avarējušajā dimensionālajā kuģi uzcēla galvaspilsētu. Tajā pašā laikā tie sāka izpētīt Azerotu un pievienojās Aliansei, kura spētu tiem palīdzēt atkopties.
Dranejiem ir zilgana ādas krāsa, tie ir gara auguma un dažiem no tiem ir ragi uz galvas. To acis spīd zilā krāsā un uz pieres tiem ir kvadrātveida raksti.
Vorgens (Worgen)
Pirmo reizi parādījušies World of Warcraft, pirmie vorgeni atdalījās no senas druīdu grupas, ko sauca par „Druids of the Scythe”, kuri pielūdza vilku vārdā Senais Goldrins. Izvēlētā pārvēršanās forma bija Vorgena forma, bet šie druīdi zaudēja savaldību mežonīgās dabas priekšā un nu tiem bija zvēraina uzvedība. Pēdējie dzīvie druīdi piekrita, ka viņus jāsūta projām un jāiemidzina mūžīgā miegā pie kāda koka Gilneasas zemē
Taurs (Tauren)
Tauri ir seni klejotāji, kuru kultūra balstās uz saskaņu ar dabu. Tie apvienojās ar orkiem, lai cīnītos ar saviem mūžsenajiem ienaidniekiem kentauriem. Patlaban taurenu ciltis ir apvienojušās un apmetušās uz dzīvi jaunā mājvietā Mulgoras līdzenumā.
Tauri ir liela auguma vēršveidīgi humanoīdi ar buļļveidīgām galvām. Vīrieši parasti ir 218-274cm gari, bet sievietes parasti ir nedaudz īsākas un ar gaišāku vilnas krāsu. Vilnas krāsa mēdz variēt no melnas līdz blondai, vai pat baltai, un reizēm tā mēdz būt ar lāsumiem citās krāsas. Tauri lielākoties ir muskuļoti, ar neticami attīstītu un spēcīgu ķermeņa uzbūvi, kas ir ļoti piemērota cīņai. Tauru ādu klāj mīksta, (parasti diezgan īsa) vilna un krēpes. Tauriem gandrīz vienmēr ir gari mati, un vīrieši mēdz audzēt garas bārdas. Katrai rokai ir trīs pirksti. Lai arī visiem tauriem ir ragi, ievērojamāki ragi ir vīriešiem. Tauri lielākoties velk dabisku ādas un auduma apģērbu. Tie augsti vērtē juvelierizstrādājumus un gatavo lieliskas ziloņkaula, kaula un dzintara rotaslietas. No šiem materiāliem tauri izgatavo rokassprādzes un kaklarotas, bet dažreiz tie arī izgrezno savus ragus un cirtas ar skaistām un mākslinieciskām rotaslietām. Spēlējamie tauri ir aptuveni 2 metrus un 50 centimetrus gari.
Tā kā par tauru vēsturi nav saglabājušies gandrīz it nekādi avoti, tad ir grūti uzzināt kaut ko jaunu par viņu vēsturi pirms to sastapšanās ar orkiem. Vienīgie avoti, kas vēstī par tauru vēsturi ir viņu mitoloģija, kurā visticamāk ir daļa taisnības. Tiek uzskatīts, ka tauru rase ir vismaz tikpat sena kā nakts elfu rase, jo abas rases ir izcēlušās ap pasaules radīšanas laiku.
Orks (Orc)
Dranoras orki dzīvoja šamanistiskā sabiedrībā Nagrandas zālainajos līdzenumos vairāk kā 5000 gadu. Tie dzīvoja mierā ar dranejiem un karoja ar cilvēkēdājiem milžiem. Laika gaitā draneju klātbūtne uz Dranoru atveda Liesmojošo Leģionu. Pēc šīs planētas izpētes, Kildžeidens, dēmonu kungs, pierunāja ievērojamo orku šamani Neržūlu noslēgt ar viņu vienošanos. Kildžeidens pārliecināja Neržūlu, ka draneji bija sazvērējušies pret orkiem un plānoja uzbrukt. Apmaiņā pret kalpošanu Liesmojošajam Leģionam Neržūls un visi pārējie orki saņemtu spēku un resursus, kas nepieciešami, lai ieņemtu jaunas zemes un Kildžeidens iegūtu armiju, lai reizi par visām reizēm iznīcinātu dranejus. Lai iegūtu šo enerģiju, vispirms orkiem vajadzēja dzert Mannorota Iznīcinātāja asinis. Groms Hellskrīms bija viens no pirmajiem, kas izdzēra šīs asinis un pārliecināja pārējo orku cilšu virsaišus un tiem padotos arī dzert Mannorota asinis. Šis solis pakļāva orkus asiņu lāstam, kā rezultātā orki zaudēja savu brūno ādas krāsu, tās vietā iegūdami zaļu un acis kļuva sarkanas.
Pēc tam, kad orki bija nogalinājuši jau daudzus dranejus, elementi atteicās turpināt palīdzēt orkiem viņu karā, tādējādi orku šamaņi vairs nespēja burt. Ticot, ka elementi ir viņus pametuši, orki vērsās pie Neržūla pēc palīdzības. Lai saprastu, kāpēc tas tā noticis, Neržūls devās uz Ošugunu, kur sazinājās ar senču gariem, kas viņam pavēstīja, ka Kildžeidens visu laiku ar viņu ir manipulējis. Neržūls vairs nevēlēdamies redzēt savu rasi to iznīcinām vēlējās nodot Kildžeidenu, bet nepaguva, jo Neržūla māceklis, Guldāns, kas sekoja Neržūlam, mantkārīgi vēlēdamies pats nokļūt pie varas, paziņoja Kildžeidenam par šamaņa (Neržūla) nodevību. Pamazām gandrīz visi orku klani (izņemot divus) kļuva korumpēti un izveidoja cilšu savienību, kas vēlāk tapa zināma ar nosaukumu Orda.
Nākamo dažu desmitgažu laikā draneji un vairākas citas Dranoras rases tika gandrīz pilnībā iznicinātas. Pilnībā pakļauti asiņu lāstam un bez jauniem ienaidniekiem, pret kuriem cīnīties, daudzi orku klani sāka karot viens pret otru. Niecīga sāncensība drīzumā pieauga apjomīgās asinspirtīs, tādējādi izraisot apjomīgu haosu orku sabiedrībā. Daži izdzīvojušie draneji to izmantoja un izbēga no bīstamās teritorijas. Guldānam bija vienalga, kas notiek ar Ordu un turpināja kalpot Kildžeidenam, lai saņemtu vēl vairāk varas. Kara orku cilšu starpā laikā Guldāns atdeva varu Blekhendam.
Guldāns sapulcināja visus orku burvjus, kuri bija varaskāri un vēlējās prast sazināties ar mirušajiem. Daudzi mira, bet tie kas izdzīvoja dibināja ēnu koncilu. Ar akurātām manipulācijām un nežēlīgām mahinācijām ēnu koncils kļuva par patieso Ordas varas orgānu un pakļāva cilšu virsaišus savā varā. Izmantojot solījumu, ka orki iegūs jaunas zemes ārpus Dranoras ēnu koncils spēja atkal apvienot visas Ordas orku ciltis. Guldāns un viņa burvji izmisīgi uzsāka jaunu planētu meklēšanu, pirms orki asiņu lāsta ietekmē atkal neuzsāk karu savā starpā. Šajā laikā Guldāns dibināja nekromantijas skolas, lai izplatītu demoniskās zināšanas orku vidū.
Kādu nakti īpaši spēcīga būtne ielauzās vairāku orku burvju prātos. Guldāns, vēlēdamies uzzināt, kas varētu būt šī jaunā klātbūtne, vērsās pēc palīdzības pie Kildžeidena, taču saviem jautājumiem atbildes viņš nerada. Ja Guldāna pavēlnieks Kildžeidens baidījās no šīs būtnes, tad atjaunojot kontaktu ar to viņš varētu iegūt vēl vairāk varas. Pēc vairākām nedēļām Guldāns veiksmīgi sāka sazināties a Medīvu, Azerotas burvi. Guldāns mēģināja izzināt kaut ko vairāk par Medīvu, taču viņa prāts bija pārāks par Guldāna prātu, tādēļ Guldāns nespēja neko uzzināt. Guldāns zināja, ka arī Medīvs vēlas izdarīt to pašu, tādēļ, nevēlēdamies, lai Medīvs gūst iespēju, strauji pārtrauca kontaktu ar viņu.
Arī pēcāk Medīvs atgriezās orku burvju prātos, rādot tiem Azerotas attēlus. Ēnu Koncila biedri ilgi strīdējās par Medīva īstajiem nodomiem, tādēļ nolēma izpildīt Medīva prasību, ja viņš spētu izveidot portālu starp Dranoru un Azerotu. Tie orku burvji, kas redzēja šīs vīzijas, bet nebija Ēnu Koncila biedi tika nogalinati, lai paturētu plānu par iespējamo iebrukumu Azerotā noslēpumā. Pagāja vairājas nedēļas un Medīvs kopš Medīvs ne ar vienu nebija sazinājies, tādēļ vairāki Koncila biedri nodomāja, ka Medīvs ar viņiem jokojas, līdz uzradās neliels portāls, kas bruģēja ceļu orku iebrukumam Azerotā.